Bratislava, 27.08.2021

 Všetkým záujemcom

# Vysvetlenie súťažných podkladov č. 1 až 15

Vo verejnom obstarávaní na predmet zákazky „**Modernizácia trolejbusových tratí Miletičova – Jelačičova – Žellova a Záhradnícka – Karadžičova**“, vyhlásenej vo Vestníku verejného obstarávania č. 180/2021 zo dňa 03.08.2021 pod značkou 38970 - MSP, boli doručené nasledovné otázky:

## Otázky na 1. časť zákazky: Miletičova – Jelačičova – Žellova

**Otázka č. 1:**

Kontrolou predloženého výkazu výmer na predmetnú časť stavby sme zistili nasledovné nezhody a chýbajúce položky:

Vo výkaze výmer SO 601 TV pol. s p.č. 16, 17, 18 sú uvedené požiadavky na nátery a na náterový materiál.

Podľa nášho názoru vo výkaze výmer chýbajú práce:

* spojené s realizáciou základného náteru,
* spojené s realizáciou vrchného náteru (2x),
* materiál uvedený vo výkaze výmer nezodpovedá požiadavkám podľa prílohy č. 9 – Štandard náterov trakčných stožiarov
* Vo výkaze výmer zmeniť materiálové pol. s p.č. 23, 24, 25, 26 na „Trakčný stožiar ...s náterom u výrobcu“.

**Odpoveď č. 1:**

Výkaz výmer bol v položkách č. 16, 17 a 18 upravený (doplnené položky 17a a 18a) na požadovaný technologický postup, ktorý je vyžadovaný v prílohe č. 9 – Štandard náterov trakčných stožiarov, čím považujeme chýbajúce práce za doplnené. Taktiež bola akceptovaná požiadavka na položky vo výkaze výmer č. 23, 24, 25 a 26, ktoré boli upravené v zmysle návrhu záujemcu – vrchný náter v odtieni RAL 7016.

**Otázka č. 2:**

Žiadame jednoznačne určiť, ktoré trakčné stožiare sú určené na obnovu náteru.

**Odpoveď č. 2:**

Za účelom presného stanovenia, ktoré stožiare sú určené na nátery sú súťažné podklady doplnené o prílohu č. 10 – TS náter (ďalšie tabuľky označené ako napr. TS\_155\_nater), čo predstavuje číslo úseku a zoznam stožiarov, ktoré je potrebné v rámci stavby ochrániť náterom. Tabuľka obsahuje aj údaj o čísle stožiara z predloženej projektovej dokumentácie, aby sa dali jednoznačne identifikovať. Samozrejme tabuľka udáva aj plochu určenú na očistenie a náter jednotlivých vrstiev, pričom tieto reálne čísla boli premietnuté do výkazu výmer.

**Otázka č. 3:**

Vo výkaze výmer SO 605 sa nenachádzajú položky nevyhnutné:

* Náter výložníkov dotknutých kombinovaných stožiarov (vr. prác a materiálu),
* Demontáž a opätovná montáž svietidiel, ktorá je nevyhnutná na úplný náter výložníkov,
* Demontáž a opätovná montáž pätíc trakčných kombinovaných osvetľovacích stožiarov,
* Vo výkaze výmer zmeniť materiálovú pol. s p.č. 31 na „Výložník ...s náterom u výrobcu“.

**Odpoveď č. 3:**

Položky, ktoré súvisia s vykonaním náterov časti kombinovaného trakčného stožiara slúžiaceho verejnému osvetleniu sú súčasťou rozpočtu v objekte SO 601 – Trolejové vedenie – práce aj materiál. Demontáže a opätovné montáže sa nevykonávajú, nakoľko sa postupuje podľa prílohy č. 9 – Štandard náterov trakčných stožiarov. Vo výkaze výmer objektu SO 605 bola upravená položka č. 31 podľa požiadavky – „Výložník VT 1R-15A zinkový s náterom u výrobcu – RAL 7016“.

**Otázka č. 4:**

Nakoľko sa trakčné stožiare kompletne natierajú, žiadame doplniť do výkazu výmer nové číslovacie tabuľky (vr. počtu znakov).

**Odpoveď č. 4:**

Nové tabuľky číslovania stožiarov bude riešiť správa PTZ DPB, a.s.. Počet tabuliek bol doplnený do položiek č. 145 a 146. Počet je daný počtom stožiarov v priloženej tabuľke TS\_254\_nater.

**Otázka č. 5:**

Vo výkaze výmer sa nenachádzajú náklady na demontáž a opätovnú montáž zariadenia:

* dopravného značenia (bod 1. Prílohy č. 9)
* a iné zariadenia (reklamné tabule, smetné koše), (bod 2. Prílohy č. 9)

Pokiaľ má uchádzač manipulovať s týmito zariadeniami, žiadame zapracovať tieto náklady do výkazu výmer.

**Odpoveď č. 5:**

Položky súvisiace s demontážou a opätovnou montážou zariadení, ktoré sú osadené na predmetných stožiaroch ako sú napr. smetné koše, dopravné značky, reklamné tabule a pod. si musí uchádzač zahrnúť do ceny natieračských prác ako kumulatívnu položku. Materiál na uchytenie si taktiež uplatní do položky materiálu – farby napr. určitým percentom.

**Otázka č. 6:**

Kontrolou projektovej dokumentácie so skutočnosťou sme zistili, na niektorých stožiaroch sa nachádza vzdušné káblové optické vedenie. Predmetná dokumentácia manipulácie s týmto vedením nerieši, jej odstránenie je nevyhnutné z dôvodu náterov stožiarov.

**Odpoveď č. 6:**

Nakoľko optické siete nie sú v majetku mesta, je potrebné zvoliť taký technologický postup, aby demontáž nebola vykonaná naraz v celom úseku ale napr. na každom druhom stožiari, aby bolo možné odľahčené stožiare kvalitne ošetriť náterom a pritom udržať predmetnú optickú sieť v prevádzkyschopnom stave.

## Otázky na 2. časť zákazky: Záhradnícka – Karadžičova

**Otázka č. 7:**

Vo výkaze výmer zmeniť typ stožiara pol. p.č. 26 na TSRK 10,5-20Z (stožiar podľa PD musí byť kombinovaný) a na „Trakčný stožiar ...s náterom u výrobcu“.

**Odpoveď č. 7:**

Pripomienka bola akceptovaná a zapracovaná do výkazu výmer – vrchná vrstva náteru v odtieni RAL 7016.

**Otázka č. 8:**

Žiadame jednoznačne určiť, ktoré trakčné stožiare sú určené na obnovu náteru.

**Odpoveď č. 8:**

Súťažné podklady boli doplnené o prílohy TS\_257\_nater a TS\_155\_nater, ktoré obsahujú túto informáciu.

**Otázka č. 9:**

Vo výkaze výmer SO 607 sa nenachádzajú položky nevyhnutné na:

* Náter výložníkov dotknutých kombinovaných stožiarov (vr. prác a materiálu),
* Demontáž a opätovná montáž svietidiel, ktorá je nevyhnutná na úplný náter výložníkov,
* Demontáž a opätovná montáž pätíc trakčných kombinovaných osvetľovacích stožiarov,
* Vo výkaze výmer zmeniť materiálovú pol. s p.č. 32 na „Výložník ...s náterom u výrobcu“.

**Odpoveď č. 9:**

Položky, ktoré súvisia s vykonaním náterov časti kombinovaného trakčného stožiara slúžiaceho verejnému osvetleniu sú súčasťou rozpočtu v objekte SO 601 – Trolejové vedenie – práce aj materiál. Demontáže a opätovné montáže sa nevykonávajú, nakoľko sa postupuje podľa prílohy č. 9 – Štandard náterov trakčných stožiarov. Vo výkaze výmer objektu SO 607 bola upravená položka č. 32 podľa požiadavky – „Výložník VT 2R-20A zinkový s náterom u výrobcu – RAL 7016“.

**Otázka č. 10:**

Nakoľko sa trakčné stožiare kompletne natierajú, žiadame doplniť do výkazu výmer nové číslovacie tabuľky (vr. počtu znakov).

**Odpoveď č. 10:**

Nové tabuľky číslovania stožiarov bude riešiť správa PTZ DPB, a.s.. Počet tabuliek bol doplnený do položiek č. 164 a 165. Počet je daný počtom stožiarov v priložených tabuľkách TS\_257\_nater a TS\_155\_nater.

**Otázka č. 11:**

Vo výkaze výmer sa nenachádzajú náklady na demontáž a opätovnú montáž zariadenia:

* dopravného značenia (bod 1. Prílohy č. 9)
* iné zariadenia (reklamné tabule, smetné koše), (bod 2. Prílohy č. 9)

Pokiaľ má uchádzač manipulovať s týmito zariadeniami, žiadame zapracovať tieto náklady do výkazu výmer.

**Odpoveď č. 11:**

Položky súvisiace s demontážou a opätovnou montážou zariadení, ktoré sú osadené na predmetných stožiaroch ako sú napr. smetné koše, dopravné značky, reklamné tabule a pod. si musí uchádzač zahrnúť do ceny natieračských prác ako kumulatívnu položku. Materiál na uchytenie si taktiež zahrnie do položky materiálu – farby napr. určitým percentom.

**Otázka č. 12:**

Kontrolou projektovej dokumentácie so skutočnosťou sme zistili, na niektorých stožiaroch sa nachádza vzdušné káblové optické vedenie. Predmetná dokumentácia manipulácie s týmto vedením nerieši, jej odstránenie je nevyhnutné z dôvodu náterov stožiarov.

**Odpoveď č. 12:**

Nakoľko optické siete nie sú v majetku mesta, je potrebné zvoliť taký technologický postup aby demontáž nebola vykonaná naraz v celom úseku, ale napr. na každom druhom stožiari aby bolo možné odľahčené stožiare kvalitne ošetriť náterom a pritom udržať predmetnú optickú sieť v prevádzkyschopnom stave.

**Otázka č. 13:**

Výkaz výmer je zablokovaný a nepoužiteľný. Žiadame o jeho úpravu tak, aby bolo možné vkladať jednotkové ceny s následnými výpočtami.

**Odpoveď č. 13:**

Výkaz výmer bol odomknutý.

**Otázka č. 14:**

Žiadame o vysvetlenie či jestvujúce a nové stožiare budú natreté rovnakým štandardom podľa „Prílohy č. 9 – Štandard ....“.

V prípade, že áno, žiadame doplniť výkazy výmer objektov SO 605 a SO 606 o zodpovedajúce položky vr. rozsahu práce, rozsah nutných demontáži a opätovných montáži.

**Odpoveď č. 14:**

Stožiare v objektoch SO605 a SO 606 (objekty CDS) sa nebudú natierať.

**Otázka č. 15:**

Položku s p.č. 60 vo výkaze výmer SO 605 žiadame upraviť „Stožiar signalizačný ... s náterom u výrobcu“.

**Odpoveď č. 15:**

Vo výkaze výmer bola táto položka upravená.

Verejný obstarávateľ upravil výkazy výmer k obom častiam zákazky a doplnil ako prílohu č. 10 súťažných podkladov TS náter (TS\_155\_nater; TS\_254\_nater a TS\_257\_nater).

Verejný obstarávateľ zároveň predlžuje lehotu na predkladanie ponúk zo dňa 6.9.2021 do 13:00 hod. na 27.9.2021 do 13:00 hod. a novým dátumom otvárania ponúk bude 27.9.2021 o 13:30 hod. Zmena bola vykonaná aj prostredníctvom redakčnej v Úradnom vestníku EÚ a vo Vestníku verejného obstarávania.

S pozdravom

 Mgr. Michal Garaj v. r.

 vedúci oddelenia verejného obstarávania